Polisiebeampte doodgery toe hy van kollegas vlug | Maroela Media
Lede van die eenheid het gereageer op inligting dat die sersant, ŉ veiligheidswag en ŉ lid van die publiek ŉ dossier van die Lenasia‑Suid-polisiestasie probeer verkoop het.
Beamptes het op die toneel in Lenasia toegeslaan waarna die verdagtes in ŉ motor gespring en probeer vlug het. Hulle motor het op die R558 teen ŉ sypaadjie gebots en die verdagtes is in hegtenis geneem.
Die speurder-sersant kon glo daarin slaag om los te breek en het in ŉ veld ingehardloop met beamptes wat hom agternagesit het. Die beampte is in sy poging om te ontsnap deur ŉ vragmotor doodgery nadat hy oor ‘n pad gehardloop het.
Genl. Khehla Sitole, nasionale polisiekommissaris, het die teenkorrupsie-eenheid geloof vir hul vinnige optrede, maar ook die dood van ŉ polisiebeampte betreur.
“Dit is jammer dat die beampte sy lewe verloor het en ek wil graag my meegevoel met sy familie betuig. Dit is egter ook ontstellend wanneer ŉ mens berigte ontvang oor beamptes wat by korrupte aktiwiteite betrokke is.”
Sitole het gesê die inhegtenisneming van meer as 10 polisiebeamptes verlede week in Johannesburg en gister se voorval in Lenasia dien as ŉ waarskuwing dat die bestuur van die Suid-Afrikaanse Polisiediens daartoe verbind is om korrupsie onder sy lede uit te roei.
Vir jare word dit al toegelaat en ander OAS gekyk. Nou will juke dot uitroei. Kry eers die Bestuur in orde en beweeg weg van Politiek af.
Hy was n skelm in n polisie uniform,een van baie ek het geen simpatie met hom nie.
Wat van simatie met die slagoffers van daardie dossier eerder as die sleg lid van die SAPS.
Iemand · 4 maande gelede
Sitole het nie ges^e hy kry die beampte jammer nie, hy betuig sy meegevoel met die familie van die beampte. Mens is lief vir mens se man/pa/broer/suster/dogter/vrou en hul afsterwe maak seer, selfs al was hul skelm. Mens kan gelyktydig meegevoel he met die slagoffers van ‘n krimineel, sowel as met die naasbetstaandes van die krimineel. Die familie van kriminele is ook slagoffers, want hul is onskuldig maar trek ook aan die kortste end agv van die verkeerde besluite wat hul kriminele familielid neem. Om simpatie met hulle te he is normaal. Om hulle te blameer en te veroordeel vir iets waarby hulle nie betrokke was nie, is abnormaal.
Hy verdien nie om n sersant genoem te word nie. As dit is hoe hy polisie verteenwoordig is hy nie die rang werd noe
Quintus Neethling · 4 maande gelede
Ha ha nou gaan die staat nog betaal vir sy begrafnis ook omdat hy aan diens was toe die ongeluk gebeur het.
Die teen korrupsie optredes is baie positief en verblydend.
Ek wonder nou net, wat word van sy pensioen. Hy is aan diens dood, NIKS was nog bewys nie. Gaan sy familie nou IOD mag eis?